In nomine Domini amen. Ego Andreas tonnelarius et ego Oudactioz uxor eius filia defuncti Dominici Chamoiaus diem extremae messionis operibus misericordiae praeuenire et animabus nostris salubriter prouidere volentes pro animarum nostrarum et animarum omnium antecessorum et successorum nostrorum remedio et salute damus et concedimus in puram et perpetuam elemosinam Deo et Beatae Mariae Domus de Tilicastro et fratribus ibidem Deo seruientibus quidquid de iure debebimus et poterimus in extremis uoluntatibus nostris dare legare pro animabus nostris in bonis omnibus paternis et maternis acquisitis et acquiren dis mobilibus et immobilibus quibuscumque et ad hanc elemosinam tenendam nostros heredes praesentes et futuros principaliter et specialiter obligamus. In cuius rei testimonium praesentibus litteris sigilla uirorum uenerabilium domini Mercatoris decani capelle Ducis et magistri Alberici decani Christianitatis Dyuionensis fecimus apponi. Actum anno Domini millesimo ducentesimo quinquagesimo quarto. Sigillatum in cera flaua sub duplici cauda pergameni.